Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/2015) a čl. 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/2014 a 54/2014 – i. uznesenie) pokrajinský tajomník pre vzdelávanie, predpisy, správu a národnostné menšiny - národnostné spoločenstvá vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ NA FINANCOVANIE A SPOLUFINACOVANIE PROJEKTU POKRAJINSKEJ VLÁDY UVÁDZANIE DVOJJAZYČNEJ VÝUČBY V SRBSKOM A ANGLICKOM JAZYKU DO USTANOVIZNÍ VZDELÁVANIA A VÝCHOVY NA ÚZEMÍ AP VOJVODINY V ROKU 2015**

**Článok 1**

Týmito pravidlami sa upravujú spôsob a kritéria rozvrhovania rozpočtových prostriedkov na financovanie a spolufinacovanie vzdelávacích ustanovizní, ktoré sa zúčastňujú projektu Pokrajinskej vládyUvádzanie dvojjazyčnej výučby v srbskom a anglickom jazyku do ustanovizní vzdelávania a výchovy na území AP Vojvodiny (ďalej: projekt).

Prostriedky z odseku 1 tohto článku sa využijú na:

1. Obstaranie vybavenia vo funkcii realizácie projektu a
2. Financovanie vykonávateľov, ktorí sa zúčastňujú v realizácii projektu dvojjazyčnej výučby, výdavky názorných prostriedkov, odborného zdokonaľovania zamestnancov – zaškolenie učiteľov (v krajine a v zahraničí), výdavky obstarania odbornej literatúry, didaktických pomôcok a učebných pomôcok didakticko-metodickej literatúry, ročného členského za licencu Cambrige centra a členského pre medzinárodnú maturitu – IB ako aj všetkých iných výdavkov vo funkcii realizácie projektu.

Prostriedky na účely z odseku 2 tohto článku sa zabezpečujú v rozpočte Autonómnej pokrajiny Vojvodiny (ďalej: rozpočet AP Vojvodiny) a sú na osobitnom rozpočtovom oddiele Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá (ďalej: pokrajinský sekretariát).

**Článok 2**

Právo na pridelenie prostriedkov majú ustanovizne základného a stredného vzdelávania, ktoré sa zúčastňujú projektu:

1. ustanovizne určené projektovou dokumentáciou ako ustanovizne v projekte,
2. ustanovizne, ktoré sa zapojili do projektu na základe rozhodnutia lokálnej samosprávy a podľa dohody, memoranda alebo protokolu o spolupráci medzi lokálnou samosprávou a AP Vojvodinou,
3. ustanovizne, ktoré Pokrajinská vláda svojím rozhodnutím zapojila do projektu.

**Článok 3**

Projekt z článku 1 týchto pravidiel sa financuje, resp. spolufinancuje súbehom (ďalej: súbeh), ktorý vypisuje pokrajinský sekretariát najmenej raz ročne, v súlade s finančným plánom pokrajinského sekretariátu.

V súbehu sú údaje o názve aktu, na základe ktorého sa vypisuje súbeh, o výške celkových prostriedkov určených na pridelenie podľa súbehu, o tom, kto sa môže prihlásiť na súbeh a na ktoré účely, kritériá, na základe ktorých sa budú posudzovať prihlášky na súbeh, resp. výška a účel prostriedkov, ktoré sa rozdeľujú, spôsob a lehota na podávanie prihlášok na súbeh, ako aj iné údaje významné na uskutočňovanie súbehu.

**Článok 4**

Súbeh sa uverejňuje na úradnej webovej stránke pokrajinského sekretariátu, v Úradnom vestníku Autonómnej pokrajiny Vojvodiny a v jednom z verejných oznamovacích prostriedkov, ktorý zaokrýva celé územie AP Vojvodiny.

Súbeh sa môže uverejniť aj v jazykoch národnostných menšín – národnostných spoločenstiev, ktoré sa úradne používajú v práci orgánov AP Vojvodiny.

**Článok 5**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke pokrajinského sekretariátu a ktoré obsahuje opis, cieľ a finančný plán programu, resp. projektu s lehotou realizácie.

**Článok 6**

Spolu s prihláškou na súbeh sa podáva táto dokumentácia:

1. fotokópia aktu o zapojení do projektu
2. fotokópia potvrdenia o daňovom identifikačnom čísle
3. fotokópia potvrdenia o zápise do súdneho registra príslušného súdu.

Pokrajinský sekretariát si vyhradzuje právo žiadať si od podávateľa žiadosti, podľa potreby, dodatočnú dokumentáciu a informácie, resp. na pridelenie prostriedkov určiť splnenie potrebných podmienok.

Oneskorené alebo neúplné prihlášky sa nebudú rozoberať.

**Článok 7**

Pokrajinský tajomník pre vzdelávacie úkony (ďalej: pokrajinský tajomník) zriaďuje komisiu na realizáciu súbehu na pridelenie prostriedkov ustanovizniam v projekte (ďalej: komisia).

 Komisia rozoberá zaslané prihlášky na súbeh.

Komisia určuje splnenie predpisom stanovených podmienok súbehu.

Po rozbratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 8**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Rozhodnutie z odseku 1 tohto článku s tabuľkovým prehľadom, čo obsahuje údaje o pridelení prostriedkov, sa uverejňuje na webovej prezentácii pokrajinského sekretariátu.

Pokrajinský tajomník o výsledkoch súbehu, ak zistí, že je to nevyhnutné, aj písomne upovedomí podávateľov prihlášok.

**Článok 9**

Pri určovaní výšky prostriedkov na pridelenie sa uplatňujú nasledujúce kritériá na účely z článku 1 odsek 2 bod 1 týchto pravidiel:

* počet dvojjazyčných oddelení – 6 bodov,
* počet vyučovacích predmetov, ktoré sa vyučujú dvojjazyčne – 4 body.

Pri určovaní výšky prostriedkov na pridelenie sa uplatňujú nasledujúce kritériá na účely z článku 1 odsek 2 bod 2 týchto pravidiel:

* počet učiteľov, ktorí prednášaju v dvojjazyčnej výučbe – 3 body,
* počet učiteľov, ktorí sa prvýkrát zapájajú do dvojjazyčnej výučby – 2 body,
* počet žiakov v dvojjazyčnej výučbe – 5 bodov,
* oprávnenosť v zmysle ďaľšieho vyvíjania projektu –do 200 bodov.

Celkový počet bodov pre každú školu jednotlive podľa účelu sa vypočituje tak, že sa každé kritérium násobí s počtom bodov a potom sa tá suma sčituje. Súčet bodov všetkých škôl je 100% všetkých prostriedkov po účelových kategóriách, a prostriedky sa prideľujú podľa percent vzhľadom na body po školách.

**Článok 10**

Záväzok pridelenia prostriedkov sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 11**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o užívaní prostriedkov najneskôr do 15 (pätnástich) dní po stanovenej lehote na realizáciu účelu, na ktorý sa prostriedky pridelili, s príslušnou dokumentáciou, overenou zodpovednými osobami.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, pokrajinský sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 12**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkoch Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá na financovanie a spolufinancovanie projektu pokrajinskej vlády Uvádzanie dvojjazyčnej výučby v srbskom a anglickom jazyku do ustanovizní vzdelávania a výchovy na území AP Vojvodiny číslo: 128-401-2148/2014 zo 16. Júna 2014.

**Článok 13**

Tieto pravidlá nadobúdajú účinnosť dňom uvejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu pre vzdelávanie, predpisy, správu a národnostné menšiny - národnostné spoločenstvá.

**POKRAJINSKÝ SEKRETARIÁT PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ**

|  |  |
| --- | --- |
| Číslo: 128-451-1112/2015-02 Nový Sad 24. apríla 2015 | POKRAJINSKÝ TAJOMNÍK Mihály Nyilas  |